
Prognosen i Økonomisk Redegørelse, maj 2022 


Efter en turbulent periode under coronapandemien har Ruslands invasion af 
Ukraine skabt nye forstyrrelser i verdensøkonomien. Dansk økonomi vil på linje 
med andre lande blive ramt. Stigningen i energipriser og andre priser vil trække i 
retning af at dæmpe aktiviteten i dansk økonomi, samtidig med at inflationen må 
forventes at forblive på et forhøjet niveau året ud. 


Det russiske angreb på Ukraine kommer på et tidspunkt, hvor dansk økonomi står 
i en stærk højkonjunktur. Det er vurderingen, at grundlaget for fortsat fremgang i 
dansk økonomi er til stede, om end aktiviteten ventes at stagnere eller ligefrem 
falde i dele af 2022. Aktiviteten ventes dog fortsat at ligge over niveauet for en 
normal kapacitetsudnyttelse, og der må fortsat forventes at være et pres på økono- 
miens ledige ressourcer. 


Dansk økonomi kom ud af 2021 i et særdeles højt tempo. Det indebærer, at selv 
med en opbremsning af væksten i løbet af 2022 vil BNP vokse betydeligt fra 2021 
til 2022. BNP ventes på den baggrund at vokse med knap 31⁄2 pct. i 2022, mens 
væksten i 2023 ventes at ligge på linje med fremgangen i årene inden pandemien. 
Aktivitetsfremgangen vil være tilstrækkelig til at medføre fortsat øget beskæfti- 
gelse, der ventes at stige med omkring 85.000 personer fra 2021 til 2023, jf. tabel 1, 
om end meget af denne fremgang allerede har fundet sted i slutningen af 2021. 


Tabel 1 
Nøgletal for dansk økonomi 


2021 2022 2023 
Realvækst, pct. 
BNP 4,7 3,4 1,9 
Privatforbrug 4,2 2,6 20 
Offentligt forbrug Syg 0,8 -0,3 
Erhvervsinvesteringer 5,9 3T 4,5 
Eksport 7,8 SM 3,7 
Import 8,2 31 4,0 
Prisudvikling, pct. 
Forbrugerpriser 1,9 52 1,8 
Boligpriser 10,6 4,8 0,9 
Timeløn i privat sektor 30 3T 3,6 
Arbejdsmarked 
Beskæftigelse (i alt), 1.000 personer 3.060 3.130 3.146 
Beskæftigelse (ændring), 1.000 personer 78 70 15 
Bruttoledighed (i alt), 1.000 personer 106 86 87 


Anm.: Det offentlige forbrug er opgjort ved outputmetoden. 

